Har du endnu ikke sikret dig billetter til VM i kvindehåndbold 2015, der spilles fra den 5. til den 20. december på håndboldbaner i Frederikshavn, Herning, Kolding og Næstved, har du stadig chancen. Tirsdag frigives den sidste pulje af billetter, eftersom de udenlandske forbund har meldt tilbage på deres reservationer, og TV-positionerne er blevet fastlagt. Billetterne til kampene i Arena Nord sælges via TicketMaster . Holdene er fordelt således: Jyske Bank Boxen, Herning (Danmark, Japan, Montenegro, Serbien, Tunesien, Ungarn) Arena Nord, Frederikshavn (Kasakhstan, Norge, Puerto Rico, Rumænien, Rusland, Spanien) Arena Næstved (Angola, Cuba, Holland, Kina, Polen, Sverige) Sydbank Arena, Kolding (Argentina, Brasilien, DR Congo, Frankrig, Sydkorea, Tyskland)

Referat:
Har du endnu ikke sikret dig en billet til kvinde VM i håndbold, skal du være klar klokken 10.